section_heading: Zemljopisni položaj
paragraph_text: Položaj Innsbrucka je bio veoma zanimljiv i privlačan svim osvajačima u povijesti. Nalazi se u plodnoj dolini između tri lanca visokih Alpa, od kojih je najveći takozvani Nordkette, što u prijevodu znači Sjeverni lanac, čiji se vrh nalazi na visini od 2.637 metara. Kroz grad protječe mala rijeka Sill i veća rijeka Inn, po kojoj je Innsbruck i dobio ime. Inn je dugačak oko 517 kilometara.